ኢትዮጵያ በአፍሪካ የኃይል ገበያ ለመግባት የሚያስችላትን የመሥመር ዝርጋታ እያከናወነች ነው
ኢትዮጵያ የኤሌክትሪክ ኃይል መስመር ገበያ ዘልቃ ለመግባት የሚያስችላትን የኤሌክትሪክ ኃይል መሥመር ዘርጋታ እያከናወነች መሆኑን የኢትዮጵያ  ኤሌክትሪክ ኃይል አስታወቀ ።የአትዮጵያ ኤሌክትሪክ ኃይል ዋና ሥራ አስፈጻሚ እንጂነር አዜብ አስናቀ እንደገለጹት ኢትዮጵያ በአሁኑ ወቅት ወደ ከሱዳንና ከጅቡቲ ከተዘረጋው  የኤሌክትሪክ ኃይል መሥመር የተሻለ ኤሌክትሪ ኃይል የሚችሉ ተጨማሪ የመሥመር ዝርጋታና ጥናት እየተጠናቀቀ ነው ።የኤሌክትሪክ  ኃይል በመሸጥ  የውጭ  ምንዛሬ ከማስገኘት ባሻገር ለቀጠናው አገራት ዘርፈ ብዙ ጥቅሞች እንዳለው  ኢንጂነር አዜብ አስረድተዋል ።እንደ እንጂነር አዜብ ገለጻ እስካሁን ድረስ  በአገሪቱ ከ4ሺህ ሜጋዋት በላይ ኃይል ማመንጨት መቻሉንና  በሁለተኛው  የዕድገትና ትራንስፎርሜሽን ዕቅድ ማጠናቀቂያ ዓመት በአጠቃላይ 17ሺ ሜጋ ዋት  ለማመንጨት በዕቅድ ተይዞ እየተሠራ ነው ።ከኢትዮጵያ ወደ  ኬኒያ እየተዘረጋ  ያለው  የኤሌክትሪክ  ኃይል  መሥመር  2 ሺህ ሜጋ ዋት መሸከም የሚችል መሆኑን የጠቆሙት እንጂነር አዜብ የኃይል ማስተላለፊያ መስመር ዝርጋታው በደቡብና ምስራቅ 12 አገራትን እንዲሁም የሰሜን አፍሪካ መካከለኛው ምስራቅና አውሮፓን በኃይል የማስተሳሰር ራዕይ እንዳለው ገልጸዋል ።የምስራቅ አፍሪካ የኃይል ቋት ዋና ጸሓፊ ሚስተር ሌቢ ቻንጉላ በበኩላቸው ኢትዮጵያ የቀጠናውን ሀገራት በኃይል የማስተሳሰር ስራ አፍሪካን ከሌሎች ሀገራት ጋር እስከ ማገናኘት የሚዘልቅ በመሆኑ ለሀገራቱ ፍርጀ ብዙ ጥቅም ይሠጣል ብለዋል ።ኢትዮጵያ ከውሃ  ፣ከነፋስ ፣ከፀኃይና ከእንፋሎት 60 ሺ ያህል ሜጋ ዋት ኃይል ማመንጨት የሚያስችል እምቅ አቅም ያላት ሲሆን  ከዴሞክራቲክ  ሪፐብሊክ ኮንጎ በመቀጠል ከፍተኛ  የኤለክትሪክ ኃይል በማመንጨት አቅም ከአፍሪካ ሁለተኛ መሆኗን የተደረጉ ጥናቶች ያመለክታሉ ፡፡